hu el hu hu hu hu hu hu hu hu hu hu hu hu hu hu hu hu hu hu hu hu hu gl hu hu hu hu hu hu hu hu en hu hu hu hu hu hu hu hu hu hu hu hu hu hu hu pt hu hu de hu hu hu hu en hu en hu hu hu hu en hu en hu en en hu hu hu en hu en hu hu fr hu sk hu hu hu hu hu fr hu hu hu hu hu hu hu en hu hu hu en hu hu en hu hu es fr hu hu hu en hu hu hu hu hu hu en ceb en hu hu hu hu hu pt
Október 5. a pedagógusok világnapja | Magyar UNESCO Bizottság
Szellemi Kulturális Örökség Magyar Nemzeti Bizottság
Szellemi Kulturális Örökség Szakbizottság
Ember és Bioszféra Program
Tanuló Városok Globális Hálózata
UNESCO Tanszékek / UNITWIN Program
UNESCO Társult Iskolák Hálózata
Október 5. a pedagógusok világnapja
1994 óta minden év október ötödikén ünnepli az UNESCO a pedagógusok világnapját, melynek idei mottója "Tanárok: vezetni a válságban, újragondolni a jövőt", reflektálva arra az elhivatottságra, melyet a tanárok szerte a világon annak érdekében tanúsítottak, hogy senkit se hagyjanak hátra, különösen a COVID-19 válság idején.
A kapcsolódó eseményekre idén online kerül sor október 5-e és 12-e között.
A dátum a tanárok státuszának meghatározása szempontjából hatalmas előrelépést jelentő 1966-os ILO/UNESCO ajánlás aláírásának állít emléket, amely többek között a tanárok jogait és felelősségét határozta meg, és amelyben nemzetközi sztenderdek kialakítását kezdeményezték a tanárképzésre, a pedagógusok továbbképzésére, és a tanárok alkalmazására is.
A világnap alkalmat kínál arra, hogy világszerte ünnepeljük a tanári hivatást, számba vegyük az eredményeket, és figyelmet irányítsunk a tanárok hangjára, akik a globális oktatási cél elérésének középpontjában állnak, senkit sem hagyva hátra.
A COVID-19 járvány jelentősen megnövelte azon kihívások számát, amelyekkel az egész világon a már korábban is túlfeszített oktatási rendszerek szembesültek.  Nem túlzás azt állítani, hogy a világ válaszúthoz érkezett, és most minden eddiginél jobban együtt kell dolgozni a tanárokkal az oktatáshoz való jog védelmében, és átvezetni azt a világjárvány által kibontakozó új környezetbe.
A tanári vezetés  a válságkezeléssel kapcsolatban nem csak időszerű kérdés, hanem kritikus, különösképpen, ha tekintetbe vesszük mindazt a jelentős szerepet, melyet a tanárok töltenek be a távoktatás biztosításában, a rászorulók támogatásában, az iskolák újbóli megnyitásában és a tanulási hiányosságok enyhítéséhez nyújtott hozzájárulások szempontjából.
A világnap körüli párbeszédek kiemelten kezelik a pedagógusok szerepét a reziliencia kialakításában, valamint az oktatás és a tanári szakma jövőjének alakításában is.
Az idei világnap a hagyományoktól eltérően virtuális, de interaktív lesz, a programokon különféle platformokon keresztül lesz lehetőség aktívan részt venni. A pedagógusok világnapjához kapcsolódó események részeként rendezik meg a tanítás hatékonyságát elősegítő gyakorlatok elismerésére és népszerűsítésére létrehozott UNESCO-Hamdan díj átadó ünnepségét is. A kétévente odaítélt díj átadására immáron hatodik alkalommal kerül sor.
A kapcsolódó programokról részletesen:
„Hommage a Glass – Hódolat az üvegnek” kiállítás
Június 25-én a Múzeumok Éjszakáján 16 órakor nyílik az "Hommage a Glass" Hódolat az üvegnek című üvegművészeti kiállítás a De la Motte-Beer-palotában a Kiskép Galéria és a Várkapitányság szervezésében. A megnyitón a megjelenteket köszönti a kiállítás védnöke, Dr. Réthelyi Miklós, az UNESCO Magyar Nemzeti Bizottság elnöke. Szakmai beszédet tart dr. Sík Attila professzor (Birmingham Medical School), műgyűjtő. Kurátor: Koós Ágnes, a Kiskép Galéria vezetője.
Fotópályázattal ünnepeltük a biológiai sokféleséget
A Varázslatos Magyarország Nonprofit Kft. fotópályázatot hirdetett meg Jeles napok – UNESCO címmel a 2022. április 6. - december 20. közötti időszakra az UNESCO Magyar Nemzeti Bizottság védnökségével. Májusban a biológiai sokféleség nemzetközi napjához (május 22.) kapcsolódó fotókat vártuk.
Környezetvédelmi világnap (június 5.)
Az Egyesült Nemzetek Szervezete június 5-öt a környezetvédelem világnapjává (World Environment Day) nyilvánította 1972-ben. A világnap célja, hogy ráirányítsa a figyelmet a környezet védelmének és egészségének fontosságára, amely az egész világon hatással van az emberek jólétére és a gazdasági fejlődésre is. Az ünneplés lehetőséget nyújt arra, hogy hangsúlyozzuk az egyének, vállalatok és közösségek számára a környezetvédelem fontosságát.
Kerekasztal-beszélgetés a Hugonnai-évforduló keretében
A Magyar Női Unió szeretettel meghívja Önöket a HUGONNAI - 100 eseménysorozat soron következő, 2022. május 31-i programjára:
Az én XXI. századom – Mit üzen nekem Hugonnai Vilma, az első magyar orvosnő? - Kerekasztal - beszélgetés
A biológiai sokféleség nemzetközi napja
Várunk minden kedves érdeklődőt az Agrárminisztérium Biodiverzitás- és Génmegőrzési Főosztályának szervezésében a biológiai sokféleség világnapja alkalmából megvalósuló rendezvényre 2022. május 20-án 10 órától, amelynek a Nemzeti Biodiverzitás- és Génmegőrzési Központ ad otthont Tápiószelén. A program keretében az élővilág változatosságának, ezen belül a beporzók megőrzésének fontosságáról hallhatnak a látogatók érdekes információkat, továbbá elindul az „Év tájfajtája” és az „Év haszonállata” program is.
1 2 3 4 5 ...
Rólunk Témák Dokumentumtár Pályázatok / Díjak Kapcsolat